Rådhuset i Rennebu. Lokalisert på Berkåk.
Rennebuhallen. Lokalisert på Berkåk.
Svarthøtta sett østfra
Rennebu kirke, en av Norges få Y-kirker
Jøldalshytta i Trollheimen
**Rennebu** er en kommune i Trøndelag. Den grenser i nord til Orkland, i øst til Midtre Gauldal, i sør til Tynset, i sørvest til Oppdal og i vest til Rindal.

Tettsteder i Rennebu er Berkåk med 959 innbyggere per 1. januar 2022, Ulsberg, Innset, Nerskogen, Stamnan og Voll.

Kommunen ligger øverst i Orkladalføret. Hovednæringsveier er jordbruk og skogbruk.

Navn
----

Rennebu (norrønt *Rennabú*) er et gammelt bygdenavn. Forleddet er trolig genitiv pluralis av *renna* f 'renn, ferd, ferdsel', sisteleddet er *bú* n 'bygd, distrikt'. Betydningen av navnet blir da 'veibygda, ferdselsbygda; bygda med mye gjennomgangstrafikk'. Hovedveien (og den gamle pilegrimsleden) fra Gudbrandsdalen til Trondheim gikk over Oppdal og Rennebu. Rennebu er en ganske spesiell bygd i den forstand at hovedtrafikken gikk på tvers av dalføret (i de fleste andre bygder fulgte en elva og hoveddalføret).

Geografi
--------

Trollheimen og Forollhogna nasjonalpark ligger delvis i kommunen og lakseelva Orkla renner igjennom kommunen.
E6 mellom Oslo og Trondheim går gjennom kommunen. På Berkåk starter fylkesvei 700 som går nedover Orkladalføret og på Ulsberg starter Rv3 som går nedover Østerdalen. Rennebu har togforbindelse med både Trondheim og Oslo fra Berkåk.

Grunnkretser i Rennebu kommune er delområder og grunnkretser som seksjonerer Rennebu kommune for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.

**Øvre Rennebu**

* Nordskogen
* Berkåk nord
* Berkåk sør
* Ulsberg-Innset
* Søndre Innset
* Gisnås
* Havdal

**Nedre Rennebu**

* Refshus
* Nerskogen
* Voll
* Stamnan
* Grindal

### Elver, fjell og vann i Rennebu

* Orkla
* Trollheimen
* Granasjøen
* Jølvatnet
* Buvatnet

Samfunn
-------

De fleste av Rennebus innbyggere er bosatt i bunnen av hoveddalen og i sidedalene lenger sør, med de fleste innbyggerne bosatt på Berkåk og Ulsberg. Berkåk er kommunens administrasjonssenter, og er også kommunens eneste tettsted med 959 per 1. januar 2022.

I 1966 ble *Innset sogn* innlemmet i kommunen, som til da hadde vært en del av Kvikne kommune. Folk fra Rennebu omtales som rennbygger.

Rennebu prestegjeld tilhører Gauldal prosti i Nidaros bispedømme.

### Politikk

Se utdypende artikkel: Kommunestyrevalg i Rennebu kommune

#### Kommunestyrevalget 2019

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Arbeiderpartiet | 42,0 | +6,3 | 597 | +131 | 9 | +1 | 2 |
| Senterpartiet | 31,5 | +0,6 | 447 | +53 | 7 | +1 | 1 |
| Kristelig Folkeparti | 16,3 | −4,4 | 232 | −32 | 3 | −1 | 1 |
| Høyre | 6,5 | +6,5 | 92 | +92 | 1 | +1 |  |
| Venstre | 3,7 | +3,7 | 52 | +52 | 1 | +1 | 1 |
| Valgdeltakelse/Total | 72,0 % | 1 433 | 21 | 5 |
| **Ordfører:** Ola Øie (Ap) | **Varaordfører:** Marit Bjerkås (Ap) |
| Merknader: Kilde: valgresultat.no og Rennebu kommune |

Samferdsel
----------

E6 går gjennom Rennebu. Rv3 tar av fra Ulsberg over Kvikne til Østerdalen. Fylkesvei 700 tar av fra Berkåk og går ned hoveddalen til Orkanger.

Dovrebanen går igjennom kommunen, og regiontogene stopper på Berkåk stasjon. Tidligere var det også togstopp på Ulsberg stasjon.

Næringsliv
----------

Historie
--------

Kultur
------

### Kommunevåpen

Rennebu sitt kommunevåpen symboliserer først og fremst Rennebu kirke, som har Y-formet grunnplan. Dessuten representerer den omvendte Y til en viss grad utformingen av bygda med Berkåk som sentrum og armer mot Soknedal, Oppdal og Meldal. Hengebjørk er kommuneblomsten.

### Tusenårssted

Kommunens tusenårssted er en utescene mellom Berkåk skole og Rennebuhallen. Til daglig brukes området av skolen. Ellers blir området brukt særlig i forbindelse med Rennebumartnan, men også andre større og mindre arrangementer i kommunen. Stedet ble åpnet 1. januar 2000 er designet av arkitektstudent Rannveig Landrø og består av en stor stienblokk i Rennebugranitt 8 icegreen, som også blir brukt i operahuset i Oslo). Denne blokken fungerer som bakvegg. Gulvet er av kleberstein, som også er fra området. Stenen i Nidarosdomen er også hentet herifra.

Tusenårstreet er plantet ved jernbanestasjonen på Berkåk.

Kjente personer fra Rennebu
---------------------------

* Olav Berkaak, (f. 1915, d. 1980), forfatter
* Jens P. Flå, (1923-2002), stortingsrepresentant (KrF) 1973-1989
* Jostein Berntsen, (f. 1943), stortingsrepresentant (Ap) 1977-1987
* Magne Myrmo, (f. 1943), langrennsløper
* Ola T. Lånke, (f.1948), stortingsrepresentant (KrF) 1993-2009
* Vebjørn Rodal, (f. 1972), friidrettsutøver
* Vegard Heggem, (f. 1975), fotballspiller
* Heidi Skjerve, (f. 1979), jazzmusiker
* Vegard Skjerve (f. 1988), fotballspiller
* Astrid Smeplass (f. 1996), artist
* Emilie Joramo (f. 2002), fotballspiller
* Arne Gunnes (f. 1997), fotballspiller

Referanser
----------

1. ↑  «Arealstatistikk for Norge». *Kartverket*. 1. januar 2020.
2. 1 2  «09280: Areal (km²), etter region, arealtype, statistikkvariabel og år». *Statistisk sentralbyrå*. 1. januar 2020.
3. ↑  «07459: Alders- og kjønnsfordeling i kommuner, fylker og hele landets befolkning (K) 1986 - 2023». Statistisk sentralbyrå. 21. februar 2023.
4. ↑  «Høyeste fjelltopp i hver kommune». Kartverket. 1. september 2015.
5. 1 2  «Tettsteder. Folkemengde og areal, etter kommune.». Statistisk sentralbyrå. 14. desember 2022. Besøkt 21. desember 2022.

Litteratur
----------

* Helge Halvorsen og Jenny Kosbergløkk: *Rennebuboka: gard og ætt*. Bind I–IV. Utgitt av Rennebu kommune, Rennebu 1983-89.
* Tronshaug, A. E. m. fl.: *Innset: en bygdebok*. 1975-97. 2 bind.

Eksterne lenker
---------------

* Offisielt nettsted Rediger på Wikidata

* (en) Rennebu – kategori av bilder, video eller lyd på Commons Rediger på Wikidata
* (no) Rennebu i Store norske leksikon
* (no) Rennebu - Statistisk sentralbyrå
* (no) Kultur i Rennebu på kart fra Kulturnett.no
* (no) Rennebumartnan
* (no) Rennebu Idrettslag
* (no) Rennebu Turistkontor
* (no) Orklaguiden

| * v
* d
* r
Trøndelag |
| --- |
| Trøndelag | Flatanger **·** Frosta **·** Frøya **·** Grong **·** Heim **·** Hitra **·** Holtålen **·** Høylandet **·** Inderøy **·** Indre Fosen **·** Leka **·** Levanger **·** Lierne **·** Malvik **·** Melhus **·** Meråker **·** Midtre Gauldal **·** Namsos **·** Namsskogan **·** Nærøysund **·** Oppdal **·** Orkland **·** Osen **·** Overhalla **·** Rennebu **·** Rindal **·** Røros **·** Røyrvik **·** Selbu **·** Skaun **·** Snåsa **·** Steinkjer **·** Stjørdal **·** Trondheim **·** Tydal **·** Verdal **·** Ørland **·** Åfjord | Norges flagg |
| Portal: Trøndelag |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** Nationalencyklopedin **·** VIAF **·** GeoNames **·** Sentralt stedsnavnregister **·** MusicBrainz
 |